**ÚZEMNÝ PLÁN MESTA TURZOVKA**

**ZMENY A DOPLNKY Č. 3**

Mesto Turzovka Ing. arch. Marián Pivarči

obstarávateľ hlavný riešiteľ

Žilina 07 2017

**Riešiteľský kolektív**

Hlavný riešiteľ Ing. arch. Marián Pivarči

Urbanizmus Ing. arch. Marián Pivarči

Doprava Ing. arch. Marián Pivarči

Zábery poľnohospodárskej pôdy Ing. arch. Peter Krajč

Grafické práce Ing. arch. Peter Krajč

**OBSAH TEXTOVEJ ČASTI**

**A. Základné údaje** strana

1. Hlavné ciele riešenia 5
2. Vyhodnotenie doterajšieho územného plánu 5
3. Údaje o súlade riešenia územia so zadaním 5

**B. Riešenie územného plánu**

1. Vymedzenie riešeného územia 7
2. Väzby vyplývajúce z riešenia a zo záväzných častí územného plánu regiónu 7
3. Základné demografické, sociálne a ekonomické rozvojové predpoklady 8
4. Riešenie záujmového územia a širšie vzťahy 8
5. Návrh urbanistickej koncepcie priestorového usporiadania 9
6. Návrh funkčného využitia územia 11
7. Návrh riešenia bývania, občianskeho vybavenia, výroby a rekreácie 12
8. Vymedzenie zastavaného územia obce 13
9. Vymedzenie ochranných pásem a ochranných území podľa osobitných predpisov 13
10. Návrh riešenia záujmov obrany štátu, požiarnej ochrany, ochrany pred povodňami 14
11. Návrh ochrany prírody a tvorby krajiny a návrh ochrany kultúrno-historických hodnôt 14
12. Návrh verejného dopravného a technického vybavenia 14

l) 1. Doprava a dopravné zariadenia 14

l) 2. Vodné hospodárstvo 14

l) 3. Energetika 18

l) 4. Pošta a telekomunikácie 22

l) 5. Civilná ochrana 22

1. Koncepcia starostlivosti o životné prostredie 23
2. Vymedzenie prieskumných území, chránených ložiskových území a dobývacích priestorov 23
3. Vymedzenie plôch vyžadujúcich zvýšenú ochranu 23
4. Vyhodnotenie dôsledkov stavebných zámerov a iných návrhov na poľnohospodárskej

a lesnej pôde 24

1. Hodnotenie navrhovaného riešenia z hľadiska environmentálnych, ekonomických,

sociálnych a územnotechnických dôsledkov 27

1. Návrh záväznej časti 28

**C. Doplňujúce údaje**

**D. Dokladová časť**

**OBSAH GRAFICKEJ ČASTI**

1 Výkres širších vzťahov 1:25 000

2 Komplexný výkres priestorového usporiadania a funkčného využívania územia 1:10 000

3 Komplexný výkres priestorového usporiadania a funkčného využívania územia 1: 5 000

4 Výkres riešenia verejného dopravného vybavenia 1: 5 000

5 Výkres riešenia verejného technického vybavenia - vodné hospodárstvo 1: 5 000

6 Výkres riešenia verejného technického vybavenia - energie, telekomunikácie 1: 5 000

7 Výkres vyhodnotenia dôsledkov navrhovaného stavebného rozvoja a iných zámerov

na poľnohospodárskej pôde 1: 5 000

8 Výkres ochrany prírody a tvorby krajiny 1:10 000

**A. ZÁKLADNÉ ÚDAJE**

**a) Hlavné ciele riešenia**

Zmeny a doplnky č. 3 územného plánu mesta Turzovka vyplývajú z požiadaviek mesta a občanov na doplnenie obytných plôch mimo zastavaného územia mesta, lesoparku, zmenu funkcie niektorých plôch v zastavanom území mesta ako aj úpravu dopravného systému v centre mesta.

Pri riešení využitia plôch v rámci vymedzeného územia sledujeme najmä tieto ciele :

1. riešiť spôsob využitia a usporiadania riešeného územia v súlade s princípmi trvalo udržateľného rozvoja a únosnosti územia,
2. koordinovať záujmy v území,
3. zabezpečiť ochranu kultúrneho dedičstva a prírodných hodnôt,
4. dobudovať verejnú dopravnú a technickú vybavenosť,
5. stanoviť plochy pre verejnoprospešné stavby.

**b) Vyhodnotenie doterajšieho územného plánu**

Územný plán mesta Turzovka schválilo Metské zastupiteľstvo v Turzovke uznesením č. 4/2008 zo dňa 18.6.2008.

Koncepcia rozvoja mesta Turzovka vychádza z požiadaviek formulovaných v Zadaní pre spracovanie Územného plánu mesta Turzovka.

Schválený územný plán zohľadňuje Zmeny a doplnky ÚPN VÚC Žilinského kraja pri umiestnení priemyselného parku Turzovka lokálneho významu na Vyšnom konci.

Nárast počtu obyvateľov v roku 2020 na 9000 obyvateľov, odsúhlasený v zadaní podľa požiadavky mesta, považujem za mierne nadsadený. Nároky na počet bytov a obytné plochy sú vysoké, dajú sa riešiť len za cenu rozšírenia intravilánu. Rozvoj obytných plôch je riešený s ohľadom na demografické zloženie obyvateľstva v jednotlivých miestnych častiach a s ohľadom na primeranú dostupnosť do centra mesta.

Dopravný systém mesta je riešený s cieľom vytvorenia podmienok pre zriadenie skľudnenej zóny v centre mesta. Navrhuje sa nová pešia trasa do lokality IBV Bukovina.

Realizáciou priemyselného parku získa mesto asi 750 nových pracovných príležitostí, čo sa spolu s rozvojom bytovej výstavby kladne odrazí na migrácii obyvateľov do mesta a stabilizácii vekového zloženia obyvateľstva.

Zmenu a doplnok č. 1 územného plánu mesta Turzovka schválilo Metské zastupiteľstvo v Turzovke uznesením č. 1/2012 zo dňa 9.3.2012.

Koncepcia rozvoja mesta Turzovka sa Zmenou a doplnkom č. 1 v zásade nemenila. Išlo najmä o doplnenie obytných plôch a zmenu funkcie niektorých plôch. Plochy pre rozvoj obytnej funkcie umožňujú nárast počtu obyvateľov do roku 2020 na 9 300 obyvateľov, čo je o 3,33 % viac ako v schválenom územnom pláne.

Zmenu a doplnok č. 2 územného plánu mesta Turzovka schválilo Metské zastupiteľstvo v Turzovke uznesením č. 1/2013 zo dňa 26.2.2013.

Koncepcia rozvoja mesta Turzovka sa Zmenou a doplnkom č. 2 v zásade nemení. Išlo o doplnenie občianskej vybavenosti, zmenu funkcie niektorých plôch a v lokalite IBV Bukovina o zmenu z etapy výhľad na návrh ako aj o malú zmenu v dopravnom systéme miestnych komunikácií. Plochy pre rozvoj obytnej funkcie umožňujú nárast počtu obyvateľov do roku 2020 na 9 700.

**c) Údaje o súlade riešenia územia so zadaním**

Riešenie Zmien a doplnkov č. 3 územného plánu mesta Turzovka je v súlade so Zadaním pre spracovanie územného plánu mesta Turzovka, ktoré schválilo Metské zastupiteľstvo v Turzovke uznesením č. 1/2005 zo dňa 26.1.2005.

Mesto Turzovka obstaráva Zmeny a doplnky č. 3 územného plánu mesta Turzovka prostredníctvom odborne spôsobilej osoby pre obstarávanie ÚPP a ÚPD, ktorou je Ing. arch. Ján Burian (reg. č. 229).

**B. RIEŠENIE ÚZEMNÉHO PLÁNU**

**a) Vymedzenie riešeného územia**

Zmeny a doplnky č. 3 územného plánu mesta Turzovka riešia 16 lokalít podľa požiadavky mesta. Tieto sú vymedzené na priesvitných náložkách k jednotlivým výkresom hranicou riešeného územia.

Zoznam lokalít:

1. Stred - pred gymnáziom zmena funkcie, návrh riešenia

2. U Valčuhov - IBV návrh riešenia

4. Beskydská ulica zmena funkcie, návrh riešenia

5. Závodie - lesopark návrh riešenia

7. Parkoviská a chodník na Živčákovú návrh riešenia

8. Hlinené - U Kaduru návrh riešenia

9. Cyklochodník návrh riešenia

10. Stred - ul. Jašíkova - ul. Štúrova zmena funkcie, návrh riešenia

11. Predmier (bývalý hostinec) zmena funkcie. návrh riešenia

12. Závodie za ihriskom zmena funkcie, návrh riešenia

13. Hlinené - cesta ku kaplnke návrh riešenia

14. Dlhovanská cesta zmena funkcie, návrh riešenia

15. Stará tehelňa zmena funkcie, návrh riešenia

16. Nádražná ulica návrh riešenia

17. Cesta a cyklotrasa na Živčákovú návrh riešenia

18. Jašíkova ulica zmena funkcie, návrh riešenia

Lokality č. 3 U Valčuhov - cintorín a 6 Predmier - priemyselná zóna neboli v procese prerokovania návrhu odsúhlasené. V ďalšom texte sa už neuvádzajú.

Čistopis ZaD č. 3 bol dopracovaný na základe týchto dokumentov:

* Pokyny na dopracovanie Zmeny a Doplnku č. 3 ÚPN Mesta Turzovka,
* Vyhodnotenie pripomienok dotknutých orgánov štátnej správy, samosprávy a právnických osôb k Zmene a Doplnku č. 3 ÚPN Mesta Turzovka,
* Výsledné vyhodnotenie pripomienok fyzických osôb k Zmene a Doplnku č. 3 ÚPN Mesta Turzovka.

**b) Väzby vyplývajúce z riešenia a zo záväzných častí územného**

**plánu regiónu**

Pri riešení Zmien a doplnkov č. 3 územného plánu mesta Turzovka je potrebné rešpektovať územný plán regiónu - Územný plán veľkého územného celku Žilinského kraja, ktorého záväzná časť bola vyhlásená Nariadením Vlády SR č. 223/1998 zo dňa 26.5.1998 v znení Zmien a Doplnkov č. 1 až 4, ktorých záväzné časti boli vyhlásené Všeobecne záväznými nariadeniami Žilinského kraja.

Záväzné regulatívy funkčného a priestorového usporiadania územia a verejnoprospešné stavby vyplývajúce z ÚPN VÚC Žilinského kraja a ktoré sa dotýkajú katastrálnych území Turzovka a Turkov boli uvedené v Zmene a doplnku č. 2 územného plánu mesta Turzovka a ostávajú v platnosti.

**c) Základné demografické, sociálne a ekonomické ROZVOJOVé predpoklady**

Vývoj obyvateľstva od roku 1961

|  |  |  |  |
| --- | --- | --- | --- |
| Rok | Počet obyvateľov | Prírastok (úbytok) | Index rastu |
| 1961 | 5 976 | + 1 511 | 100,00 |
| 1970 | 6 170 | + 194 | 103,40 |
| 1980 | 6 962 | + 792 | 116,50 |
| 1991 | 7 287 | + 325 | 121,94 |
| 2000 (31.12.) | 7 900 | + 613 | 132,20 |
| 2001 (25. 5.) | 7 854 | - 46 | 131,43 |
| 2004 (31.12.) | 7 792 | - 62 | 130,39 |
| 2007 (31.12.) | 7 754 | - 38 | 129,75 |
| 2011 (31.12.) | 7 621 | - 133 | 127,53 |
|  |  |  |  |
| 2020 (ÚPN) | 9 000 | + 1 246 | 150,60 100,00 |
| 2020 (ZaD č. 1) | 9 300 | + 1 546 | 155,62 103,33 |
| 2020 (ZaD č. 2) | 9 700 | + 1 946 | 162,32 107,78 |
| **2020 (ZaD č. 3)** | **9 700** | **+ 1 946** | **162,32 107,78** |

**Prognóza demografického vývoja**

V súčasnej dobe dochádza k miernemu znižovaniu počtu obyvateľov, čo je zapríčinené migráciou obyvateľov za prácou do iných sídiel. V budúcnosti sa môže tento stav zmeniť a môžeme očakávať mierny nárast počtu obyvateľov. Vybudovaním priemyselnej zóny sa dosiahne vytvorenie nových pracovných príležitostí a stabilizácia obyvatelstva.

Na obytných plochách riešených v Zmenách a doplnkoch č. 3 možno umiestniť asi 150 bytov, čo je rovnaký počet ako je úbytok 150 b.j. na plochách, ktoré boli navrhnuté na bytové domy a menia sa na plochy pre rodinné domy. Počet obyvateľov oproti hodnote 9700 obyvateľov v platnom územnom pláne v znení zmeny a doplnku č. 2 sa nemení. Taktiež počet 3050 trvalo obývaných bytov sa nemení. Na 1 byt by malo v roku 2020 pripadať 3,18 obyvateľa a na 1000 obyvateľov by malo pripadať 314 bytov.

**d) Riešenie záujmového územia a širšie vzťahy**

Riešenie záujmového územia a širšie vzťahy ostávajú v platnosti podľa schváleného územného plánu mesta Turzovka. Plochy riešené v rámci Zmien a doplnkov č. 3 sú doplnené na priesvitnej náložke k výkresu č. 1 Výkres širších vzťahov.

**e) Návrh urbanistickej koncepcie priestorového usporiadania**

Mesto Turzovka sa člení na 6 miestnych častí : Turzovka-stred, Závodie, Predmier, Hlinené, Vyšný koniec a Turkov.

S prihliadnutím na toto administratívne členenie možno celé katastrálne územie mesta rozdeliť na 10 funkčne a priestorovo homogénnych jednotiek :

1. Turzovka - stred
2. Závodie
3. Predmier
4. Hlinené
5. Vyšný koniec
6. Turkov
7. krajinný priestor východ
8. krajinný priestor juh
9. krajinný priestor západ
10. krajinný priestor sever

Organizácia a makrofunkčné členenie územia sa Zmenou a doplnkom č. 3 v zásade nemení, nepatrne sa upravuje iba rozhranie medzi jednotkami.

Zmeny a doplnky č. 3 územného plánu mesta Turzovka riešia 16 lokalít, ktoré patria do týchto jednotiek:

Lokalita Funkčne a priestorovo homogénna jednotka

1. Stred - pred gymnáziom Turzovka stred

2. U Valčuhov - IBV Krajinný priestor juh

4. Beskydská ulica Turzovka stred

5. Závodie - lesopark Závodie

7. Parkoviská a chodník na Živčákovú Vyšný koniec, Krajinný priestor západ

8. Hlinené - U Kaduru Hlinené

9. Cyklochodník Turzovka stred

10. Stred - ul. Jašíkova - ul. Štúrova Turzovka stred

11. Predmier (bývalý hostinec) Predmier

12. Závodie za ihriskom Závodie

13. Hlinené - cesta ku kaplnke Krajinný priestor sever

14. Dlhovanská cesta Turzovka stred

15. Stará tehelňa Turzovka stred

16. Nádražná ulica Turzovka stred

17. Cesta a cyklotrasa na Živčákovú Krajinný priestor západ

18. Jašíkova ulica Turzovka stred

**Popis lokalít**

**1. Stred - pred Gymnáziom**

V schválenom územnom pláne je lokalita navrhnutá na občiansku vybavenosť a park pred gymnáziom.

V zmenách a doplnkoch č. 3 je lokalita navrhnutá pre zmiešané územie - pre občiansku vybavenosť a byty. Podlažnosť max. 4 nadzemné podlažia. Taktiež sa upravuje dopravné riešenie v strede mesta a dopĺňa sa parkovisko a autobusová zastávka pri Nádražnej ulici.

**2. U Valčuhov - IBV**

V schválenom územnom pláne je lokalita navrhnutá bez zástavby ako trvalé trávne porasty.

V zmenách a doplnkoch č. 3 je lokalita navrhnutá pre výstavbu rodinných domov a miestnu komunikáciu. Plocha umožňuje výstavbu asi 14 rodinných domov. Riešená lokalita naväzuje na plochy IBV schválené v predchádzajúcich zmenách a doplnkoch.

Správa CHKO Kysuce požaduje nezasahovať navrhovanou výstavbou do biotopov slatín a podmáčaných lúk a pri navrhovanej výstavbe zohľadniť druhovú ochranu rastlín.

**4. Beskydská ulica**

V schválenom územnom pláne je lokalita navrhnutá na záchytné parkovisko pre centrum mesta a verejnú zeleň.

V zmenách a doplnkoch č. 3 sa parkovisko ruší - zohľadňujú sa existujúce plochy dvoch rodinných domov, dopĺňa sa plocha občianskej vybavenosti a zvyšná plocha sa ponecháva pre verejnú zeleň.

**5. Závodie - lesopark**

V schválenom územnom pláne je lokalita navrhnutá ako zeleň - porasty popri Kysuci. Lokalita sa nachádza v ochrannom pásme II. stupňa vodárenského zdroja. Prevažná časť lokality je evidovaná ako lesný pozemok o výmere 1,20 ha, na ktorom je hospodársky les. Menšiu časť tvorí zastavaná plocha (0,11 ha).

V zmenách a doplnkoch č. 3 sa navrhuje využiť existujúce porasty pre zriadenie lesoparku.

Na ploche budúceho lesoparku bude potrebné zmeniť hospodársky les na les osobitného určenia (rekreačný les). Je potrebné uskutočniť pasport existujúcich drevín a projekt na realizáciu lesoparku. Na ploche lesoparku budú prevedené len minimálne úpravy - chodníky so štrkovým povrchom a oddychové miesta s lavičkami. Na lesnom pozemku sa nebudú realizovať žiadne stavby a spevnené plochy. Tieto treba navrhnúť na zastavanej ploche. Časť zastavanej plochy navrhujeme rekultivovať a vrátiť do lesných pozemkov.

**7. Parkoviská a chodník na Živčákovú**

V schválenom územnom pláne bola lokalita navrhnutá ako parkovisko pre pútnikov na pútne miesto Živčáková.

V zmenách a doplnkoch č. 3 sa navrhujú ďalšie plochy pre parkoviská a malá plocha pre občiansku vybavenosť. Do územného plánu mesta sa dopĺňa existujúci chodník k pútnickém miestu na hore Živčáková.

Správa CHKO Kysuce požaduje nezasahovať navrhovanou výstavbou do brehových porastov.

**8. Hlinené U Kaduru**

V schválenom územnom pláne bola lokalita navrhnutá bez zástavby ako trvalé trávne porasty.

V zmenách a doplnkoch č. 3 je lokalita navrhnutá pre výstavbu rodinných domov a miestnej komunikácie. Plocha umožňuje výstavbu asi 14 rodinných domov.

Správa CHKO Kysuce požaduje nezasahovať navrhovanou výstavbou do brehových porastov, nezasahovať navrhovanou výstavbou do biotopov slatín a podmáčaných lúk a pri navrhovanej výstavbe zohľadniť druhovú ochranu rastlín.

**9. Cyklochodník**

V schválenom územnom pláne je cyklotrasa navrhnutá po miestnych komunikáciách na druhej strane Kysuce.

V zmenách a doplnkoch č. 3 sa dopĺňa cyklotrasa popri ceste II/487 podľa poskytnutého podkladu.

**10. Stred - ul Jašíkova - ul. Štúrova**

V schválenom územnom pláne je lokalita navrhnutá pre výstavbu bytových domov (120 b.j.).

V zmenách a doplnkoch č. 3 ide o zmenu funkcie. Podľa požiadavky mesta sa na tejto lokalite navrhuje výstavba rodinných domov. Plocha umožňuje výstavbu asi 10 rodinných domov.

**11. Predmier (bývalý hostinec)**

V schválenom územnom pláne je plocha riešená ako občianska vybavenosť - stav.

V zmenách a doplnkoch č. 3 sa navrhuje na tejto ploche zmena funčného využitia na IBV - rekonštrukcia objektu na rodinný dom.

**12. Závodie za ihriskom**

V schválenom územnom pláne je lokalita navrhnutá pre rozvoj športového areálu.

V zmenách a doplnkoch č. 3 ide o zmenu funkcie. Podľa požiadavky mesta sa na tejto lokalite navrhuje výstavba rodinných domov. Plocha umožňuje výstavbu asi 4 rodinných domov.

**13. Hlinené - cesta ku kaplnke**

V schválenom územnom pláne nie je cesta vzhľadom na jej význam zakreslená.

V zmenách a doplnkoch č. 3 ide o zakreslenie cesty ako účelovej komunikácie.

**14. Dlhovanská cesta**

V schválenom územnom pláne je lokalita navrhnutá pre výstavbu nízkopodlažných bytových domov (30 b.j.).

V zmenách a doplnkoch č. 3 ide o zmenu funkcie. Podľa požiadavky mesta sa na tejto lokalite navrhuje výstavba rodinných domov. Plocha umožňuje výstavbu asi 5 rodinných domov.

**15. Stará tehelňa**

V schválenom územnom pláne je lokalita nakreslená ako zeleň v rámci genofondovej lokality 96 zf, ktorá bola vymedzená podľa podkladov Správy CHKO Kysuce.

V zmenách a doplnkoch č. 3 sa upravuje funkčné využitie lokality podľa súčasného stavu. Zakresľuje sa bývanie pre sociálne slabšiu skupinu obyvateľov podľa existujúceho stavu a upravuje sa hranica genofondovej lokality.

**16. Nádražná ulica**

V schválenom územnom pláne je na ploche lokality nakreslená ako zeleň.

V zmenách a doplnkoch č. 3 sa dopĺňa existujúca občianska vybavenosť a navrhuje malá plocha občianskej vybavenosti.

**17. Cesta a cyklotrasa na Živčákovú**

V schválenom územnom pláne nie je cesta vzhľadom na jej význam zakreslená.

V zmenách a doplnkoch č. 3 ide o zakreslenie lesnej cesty ako účelovej komunikácie k pútnickému miestu na hore Živčáková. Cesta bude využívaná aj ako cyklotrasa.

**18. Jašíkova ulica**

V schválenom územnom pláne je na ploche navrhnutá pre občiansku vybavenosť.

V zmenách a doplnkoch č. 3 sa mení využitie plochy podľa požiadavky mesta na obytnú plochu, na ktorej bude prestavbou existujúceho objektu zrealizovaných 30 bytových jednotiek.

**f) Návrh funkčného využitia územia**

Návrh plôch pre rozvoj jednotlivých funkcií riešených v rámci Zmien a doplnkov č. 3 ÚPN mesta Turzovka je zrejmý z priesvitných náložiek k výkresom č. 2 Komplexný výkres priestorového usporiadania a funkčného využívania územia v mierke 1:10 000 a č. 3 Komplexný výkres priestorového usporiadania a funkčného využívania územia v mierke 1: 5 000.

Rozvoj funkčných plôch bývania, občianskeho vybavenia a výroby riešených v rámci Zmien a doplnkov č. 3 ÚPN mesta Turzovka je popísaný v nasledovnej kapitole.

**g) Návrh riešenia bývania, občianskeho vybavenia, výroby a rekreácie**

**g) 1. Bývanie**

V rámci Zmien a doplnkov č. 3 ÚPN mesta Turzovka sa podľa požiadavky mesta a vlastníkov pozemkov navrhujú pre rozvoj bývania tieto lokality.

1. Stred - pred gymnáziom 70 b.j. 210 obyvateľov

2. U Valčuhov - IBV 14 RD 44

4. Beskydská ulica 2 RD 6

8. Hlinené - U Kaduru 14 RD 44

10. Stred - ul. Jašíkova - ul. Štúrova -120 b.j. 10 RD 32

11. Predmier (bývalý hostinec) 1 RD 3

12. Závodie za ihriskom 4 RD 13

14. Dlhovanská cesta -30 b.j. 5 RD 16

18. Jašíkova ulica 30 b.j. 90

-150 b.j. 150 b.j. 458 obyvateľov

Na obytných plochách riešených v Zmenách a doplnkoch č. 3 možno umiestniť asi 150 bytov, čo je rovnaký počet ako je úbytok 150 b.j. na plochách, ktoré boli navrhnuté na bytové domy a menia sa na plochy pre rodinné domy. Počet obyvateľov oproti hodnote 9700 obyvateľov v platnom územnom pláne v znení Zmeny a doplnku č. 2 sa nemení. Taktiež počet 3050 trvalo obývaných bytov sa nemení. Na 1 byt by malo v roku 2020 pripadať 3,18 osôb a na 1000 obyvateľov by malo pripadať 314 bytov.

**g) 2. Občianske vybavenie**

V rámci Zmien a doplnkov č. 3 ÚPN mesta Turzovka sa pre umestnenie občianskej vybavenosti navrhuje zmiešané územie 1. Stred - pred gymnáziom a 3 malé plochy občianskej vybavenosti : 4. Beskydská ulica, 7. Parkoviská a chodník na Živčákovú, 16. Nádražná ulica.

**1. Stred - pred Gymnáziom**

V zmenách a doplnkoch č. 3 je lokalita navrhnutá ako zmiešané územie - pre občiansku vybavenosť a byty. Podlažnosť max. 4 nadzemné podlažia. Odporúčame, aby občianska vybavenosť bola umiestnená v prvom podlaží bytových domov.

**4. Beskydská ulica**

V zmenách a doplnkoch č. 3 sa v lokalite zohľadňujú existujúce plochy dvoch rodinných domov, dopĺňa sa malá plocha občianskej vybavenosti a zvyšná plocha pri križovatke sa ponecháva pre verejnú zeleň.

**7. Parkoviská a chodník na Živčákovú**

V zmenách a doplnkoch č. 3 sa navrhuje okrem plôch pre parkoviská aj malá plocha pre občiansku vybavenosť. Občianska vybavenosť (informácie, suveníry, občerstvenie, WC) bude slúžiť návštevníkom pútnického miesta Živčáková hora. Do územného plánu mesta sa zakresľuje existujúci chodník na Živčákovú horu. Chodník je potrebné upraviť a označiť turistickými značkami.

**16. Nádražná ulica**

Na ploche navrhovanej občianskej vybavenosti existuje zámer na výstavbu malých predajní .

**g) 3. Výroba**

V rámci Zmien a doplnkov č. 3 ÚPN mesta Turzovka sa nerieši rozvoj plôch pre výrobu.

**g) 4. Rekreácia**

V rámci Zmien a doplnkov č. 3 ÚPN mesta Turzovka sa navrhuje plocha pre lesopark, ktorý vznikne využitím brehových porastov pri Kysuci. Lesopark sa nachádza v ochrannom pásme II. stupňa vodárenského zdroja.

Sprístupnenie pútnického miesta na hore Živčáková je riešené účelovou komunikáciou a cyklotrasou z miestnej časti Závodie a turistickým chodníkom od parkovísk na Vyšnom konci.

**h) Vymedzenie zastavaného územia OBCE**

Zmeny a doplnky č. 3 územného plánu mesta Turzovka navrhujú rozšírenie zastavaného územia vymedzeného v schválenom územnom pláne o navrhované plochy : 2. U Valčuhov - IBV, 8. Hlinené - U Kaduru a 15. Stará tehelňa. Hranica navrhovaného zastavaného územia je vymedzená okrajom navrhovaných funkčných plôch.

**i) Vymedzenie ochranných pásIem a chránených území podľa osobitných predpisov**

Ochranné pásma v riešenom území Zmien a doplnkov č. 3 územného plánu mesta Turzovka

|  |  |  |
| --- | --- | --- |
| Ochranné pásmo | Stav | Návrh |
| Ochranné pásmo vodárenského zdroja II.stupňa | Podľa výkresu | Podľa výkresu |
| Ochranné pásmo železnice (od osi krajnej koľaje) | 60 m | 60 m |
| Ochranné pásmo cintorína | 50 m | 50 m |
| Ochranné pásmo lesa | 50 m | 50 m |
| Kanalizačný zberač do DN 500 mm | 1,5 | 1,5 m |
| Vodovod do DN 500 mm | 1,5 | 1,5 m |
| VVN 110 kV el. vedenie (od krajného vodiča) | - | 15 m |
| VN 22 kV el. vedenie (od krajného vodiča) | 10 m | 10 m |
| STL plynovod v zastavanom území | 1 | 1 m |
| Ochranné pásmo vodných tokov | 10 m (Kysuca)  5 m (drobné toky) | 10 m (Kysuca)  5 m (drobné toky) |

**Ochranné pásmo vodných tokov**

Pobrežné pozemky, ktoré môže užívať správca vodného toku pri výkone správy toku a správy vodných stavieb, sú pozemky do 10 m od brehovej čiary pri vodohospodársky významnom toku (Kysuca) a pri drobných tokoch do 5 m od brehovej čiary, pri ochrannej hrádzi do 10 m od vzdušnej a návodnej päty hrádze.

**j) Návrh riešenia záujmov obrany štátu, požiarnej ochrany a ochrany pred povodňami**

Text kapitoly ostáva podľa schváleného územného plánu mesta Turzovka a schválenej zmeny a doplnku č. 1, ktorá neuvažuje o výstavbe suchej nádrže (poldra) na Dlžianskom potoku.

**k) Návrh ochrany prírody a tvorby krajiny a návrh ochrany kultúrno-historických hodnôt**

Text kapitoly ostáva v platnosti podľa schváleného územného plánu mesta Turzovka.

Do grafickej časti boli doplnené migračné koridory č. 15 a 16 podľa podkladov poskytnutých Správou CHKO Kysuce.

Lokality riešené v Zmenách a doplnkoch č. 3 sa nachádzajú v prvom stupni ochrany podľa zákona č. 543/2002 o ochrane prírody a krajiny. Riešené územie nezasahuje do Súvislej európskej sústavy chránených území NATURA 2000 - chránených vtáčích území a navrhovaných území európskeho významu. Niektoré lokality riešené v Zmenách a doplnkoch č. 3 sú v kontakte s prírodnými prvkami, ktoré sú zaujímavé z hľadiska ochrany prírody a tvorby krajiny. Ide o tieto lokality :

5. Závodie - lesopark - nachádza sa pri regionálnom hydrickom biokoridore Kysuca. Na ploche budúceho lesoparku sa nachádzajú brehové porasty. Je potrebné uskutočniť pasport existujúcich drevín a projekt na realizáciu lesoparku. Prípadný výrub stromov konzultovať s odbornou organizáciou ochrany prírody.

15. Stará tehelňa - nachádza v blízkosti genofondovej lokality 96zf - v tomto prípade ide o úpravu hranice genofondovej lokality podľa skutočného stavu.

Požiadavky na ochranu archeologických nálezov boli uvedené v Zmene a doplnku č. 2 a ostávajú v platnosti.

**l) Návrh verejného dopravného a technického vybavenia**

**l) 1. Doprava a dopravné zariadenia**

Návrh riešenia dopravy v územnom pláne mesta Turzovka spracoval Ing. Mojmír Sladký. Zmeny a doplnky č. 3 akceptujú systém zberných komunikácií navrhnutých v schválenom územnom pláne. V strede mesta sa upravuje systém miestnych komunikácií. Dopĺňajú sa miestne obslužné komunikácie C3 v jednotlivých lokalitách IBV, účelové komunikácie v Hlinenom a Závodí, cyklochodník popri ceste II/487 a parkoviská na Vyšnom konci podľa požiadaviek mesta.

Funkčná trieda navrhovaných miestnych obslužných komunikácií je C3 a kategória MO 6,5/30.

**l) 2. Vodné hospodárstvo**

**l) 2.1. Zásobovanie pitnou vodou**

Zmeny a doplnky č. 3 územného plánu mesta Turzovka riešia jednotlivé navrhované lokality tak, aby boli riešené komplexne s prihliadnutím na už vypracovaný územný plán. Rešpektujú ako existujúcu, tak navrhovanú technickú infraštruktúru.

Navrhované lokality v rámci Zmien a doplnkov č. 3 územného plánu mesta Turzovka sú tvorené územiami pre bytovú výstavbu a občiansku vybavenosť. V súvislosti s novou výstavbou bude potrebné rozšíriť existujúci vodovodný systém tak, aby zabezpečil potrebu pitnej a požiarnej vody pre nové objekty.

Lokality č. 1. Stred - pred gymnáziom, 4. Beskydská ulica, 5. Závodie - lesopark, 7. Parkoviská a chodník na Živčákovú, 10. Stred - ul. Jašíkova - ul. Štúrova, 11. Predmier (bývalý hostinec), 12. Závodie za ihriskom, 14. Dlhovanská cesta, 15. Stará tehelňa, 16. Nádražná ulica, 18. Jašíkova ulica sa nachádzajú v blízkosti existujúcich verejných vodovodov. Zásobovanie pitnou vodou a je možné riešiť vodovodnými prípojkami.

Pre lokality 2. U Valčuhov - IBV a 8. Hlinené - U Kaduru je potrebné vybudovať nové rozvody verejného vodovodu.

Základné údaje o riešených lokalitach

|  |  |  |  |  |
| --- | --- | --- | --- | --- |
| Názov lokality | Druh, funkčné využitie | M.J. | Počet zamestn. | Počet obyvateľov |
| 1. Stred - pred gymnáziom | OV, byty | zamestnanec  obyvateľ | 90 | 210 |
| 2. U Valčuhov - IBV | rodinné domy | obyvateľ | - | 44 |
| 7. Parkoviská a chodník na Živčákovú | OV | zamestnanec | 2 | - |
| 8. Hlinené - U Kaduru | rodinné domy | obyvateľ | - | 44 |
| 10. Stred - ul. Jašíkova - ul. Štúrova | rodinné domy | obyvateľ | - | 32 |
| 12. Závodie za ihriskom | rodinné domy | obyvateľ | - | 13 |
| 14. Dlhovanská cesta | rodinné domy | obyvateľ | - | 16 |
| 16. Nádražná ulica | OV | zamestnanec | 8 | - |
| 18. Jašíkova ulica | byty | obyvateľ | - | 90 |
| Lokality 1, 2, 6, 7, 8, 10, 12, 14, 16 a 18 |  |  | 300 | 449 |

**Výpočet potreby pitnej vody pre štatistické zhodnotenie pre navrhovaný stav:**

(podľa Vyhlášky MŽP SR č. 684/2006 zo dňa 14.11.2006):

- pre bytový fond (kd = 1,3 resp. 1,6 resp. 2,0; kh = 1,8) - závislá od veľkosti územia:

špecifická potreba vody je závislá od vybavenia bytov. Navrhujeme 120 l. obyv-1.d-1

- pre občiansku vybavenosť a výrobu - predstavuje 60 l.os-1.d-1

Bilancia potreby pitnej vody

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Ozn. lokality | Popis | počet  b.j. | MJ | počet MJ | špec. potreba  l.MJ-1. d-1 | Qd  m3. d-1 | kd | Qd.max  m3. d-1 | Qdmax l.s-1 | kh | Qhmax  l.s-1 | počet dní d.rok-1 | Qr  m3. rok-1 |
| 1 | Stred - pred gymnáziom | 30 | obyv. | 210 | 120 | 25,200 | 1,6 | 40,320 | 0,467 | 1,8 | 0,840 | 365 | 9 198,0 |
| 1 | Stred - pred gymnáziom | - | zam. | 90 | 60 | 5,400 | 1,6 | 8,640 | 0,100 | 1,8 | 0,180 | 300 | 1 620,0 |
| 2 | U Valčuhov - IBV | 14 | obyv. | 44 | 120 | 5,280 | 1,6 | 8,448 | 0,098 | 1,8 | 0,176 | 365 | 1 927,2 |
| 7 | Parkoviská a chodník na Živčákovú | - | zam. | 2 | 60 | 0,120 | 1,6 | 0,192 | 0,002 | 1,8 | 0,004 | 300 | 36,0 |
| 8 | Hlinené - U Kaduru | 14 | obyv. | 44 | 120 | 5,280 | 1,6 | 8,448 | 0,098 | 1,8 | 0,176 | 365 | 1 927,2 |
| 10 | Stred - ul. Jašíkova - ul. Štúrova | 10 | obyv. | 32 | 120 | 3,840 | 1,6 | 6,144 | 0,071 | 1,8 | 0,128 | 365 | 1 401,6 |
| 12 | Závodie za ihriskom | 4 | obyv. | 13 | 120 | 1,560 | 1,6 | 2,496 | 0,029 | 1,8 | 0,052 | 365 | 569,4 |
| 14 | Dlhovanská cesta | 5 | obyv. | 16 | 120 | 1,920 | 1,6 | 3,072 | 0,036 | 1,8 | 0,064 | 365 | 700,8 |
| 16 | Nádražná ulica | - | zam. | 8 | 60 | 0,480 | 1,6 | 0,768 | 0 009 | 1,8 | 0,016 | 300 | 144,0 |
| 18 | Jašíkova ulica | 30 | obyv. | 90 | 120 | 10,800 | 1,6 | 17,280 | 0,200 | 1,8 | 0,360 | 365 | 3 942,0 |
|  | **Potreba pitnej vody celkom** |  |  |  |  | **59,880** |  | **95,808** | **1,110** |  | **1,996** |  | **21 466,2** |

Zásobovanie pitnou vodou v lokalitách územného rozvoja

|  |  |
| --- | --- |
| Lokalita | Spôsob zásobovania pitnou vodou |
| 1. Stred - pred gymnáziom | Prípojkami z existujúceho verejného vodovodu DN 150  na ul. Nádražná |
| 2. U Valčuhov - IBV | Z vodovodu V15 DN 80 do osady Valčuhovci |
| 7. Parkoviská a chodník na Živčákovú | Prípojkou z existujúceho vodovodu DN 100 |
| 8. Hlinené - U Kaduru | Predĺžením vodovodu z vodovodu V2 DN 80 |
| 10. Stred - ul. Jašíkova - ul. Štúrova | Prípojkami z existujúceho vodovodu DN 150  na ul. Jašíkova |
| 12. Závodie za ihriskom | Predĺžením vodovodu z existujúceho vodovodu DN 100  na ul. A. Bernoláka |
| 14. Dlhovanská cesta | Prípojkami z existujúceho vodovodu DN 100  na Dlhovanskej ceste |
| 16. Nádražná ulica | Prípojkami z existujúceho vodovodu DN 150  na ul. Nádražná |
| 18. Jašíkova ulica | Prípojkou z existujúceho vodovodu DN 150 na ul. Jašíkova |

Pre nové vetvy verejného vodovodu uprednostniť trasovanie v komunikáciách, vyhnúť sa súkromným pozemkom s problémami vstupov pre výstavbu a obsluhu. Budovať ich tak, aby zabezpečovali aj potrebu požiarnej vody. Jednotlivé nehnuteľnosti v lokalitách budú napojené na verejný vodovod pomocou vodovodných prípojok, ktoré budú ukončené na hranici nehnuteľnosti - v jej vnútri. Tu bude osadená vodomerná zostava spolu s fakturačným vodomerom.

Vybudovaná vodovodná sieť musí byť v súlade s platnými normami. Navrhovaná vodovodná sieť bude zásobovať mesto pitnou a požiarnou vodou. Kvalita pitnej vody zodpovedá príslušnému Nariadeniu vlády SR č. 354/2006 Z.z.

**Potreba požiarnej vody**

Podrobnosti pre zabezpečenie požiarnej vody stanovuje STN 92 0400 a vyhláška Ministerstva vnútra SR č. 699/2004 Z.z.

**l) 2.2. Odvádzanie a zneškodňovanie odpadových vôd**

Stavba „Dodávka pitnej vody a odkanalizovanie Horných Kysúc, Kanalizácia Turzovka“ rieši odvádzanie odpadových vôd z mesta Turzovka deleným systémom. Splaškové vody budú odvádzané vyprojektovanou splaškovou kanalizáciou do hlavného zberača Makov - Turzovka, zberača A IV. na čistiareň odpadových vôd Turzovka v k.ú. Podvysoká. Dažďové vody budú odvádzané existujúcou kanalizáciou a vyprojektovanou dažďovou kanalizáciou.

Navrhované lokality v rámci Zmien a doplnkov č. 3 územného plánu mesta Turzovka sú tvorené územiami pre bytovú výstavbu a občiansku vybavenosť. V súvislosti s novou výstavbou bude potrebné rozšíriť existujúce kanalizačné systémy v niektorých lokalitách tak, aby zabezpečili bezproblémové odkanalizovanie jednotlivých lokalít.

Odvádzanie splaškových vôd v lokalitách územného rozvoja

|  |  |
| --- | --- |
| Lokalita | Spôsob odvádzania splaškových odpadových vôd |
| 1. Stred - pred gymnáziom | Do kanalizácie A IV.6.2 DN 300 na ul. Štúrova |
| 2. U Valčuhov - IBV | Do navrhovanej kanalizácie do osady Valčuhovci |
| 7. Parkoviská a chodník na Živčákovú | Do zberača kanalizácie A IV. DN 400 |
| 8. Hlinené - U Kaduru | Do navrhovanej kanalizácie DN 300 do A IV. 8.5 |
| 10. Stred - ul. Jašíkova - ul. Štúrova | Do existujúcej kanalizácie A IV. 6.3 DN 300 na ul. Jašíkova |
| 12. Závodie za ihriskom | Do navrhovanej kanalizácie A IV. 3.22 DN 300 |
| 14. Dlhovanská cesta | Do existujúcej kanalizácie DN 300 na Dlhovanskej ceste |
| 16. Nádražná ulica | Do existujúcej kanalizácie DN 300 na ul. Nádražná |
| 18. Jašíkova ulica | Do existujúcej kanalizácie A IV. 6.3 DN 300 na ul. Jašíkova |

Odvádzanie dažďových vôd v lokalitách územného rozvoja

|  |  |
| --- | --- |
| Lokalita | Spôsob odvádzania dažďových odpadových vôd |
| 1. Stred - pred gymnáziom | Do navrhovaného zberača dažďovej kanalizácie podľa schváleného územného plánu mesta Turzovka |
| 2. U Valčuhov - IBV | Zachytávanie dažďových vôd na vlastnom pozemku |
| 7. Parkoviská a chodník na Živčákovú | Dažďovou kanalizáciou do Kysuce |
| 8. Hlinené - U Kaduru | Zachytávanie dažďových vôd na vlastnom pozemku |
| 10. Stred - ul. Jašíkova - ul. Štúrova | Do navrhovaného zberača dažďovej kanalizácie podľa schváleného územného plánu mesta Turzovka |
| 12. Závodie za ihriskom | Zachytávanie dažďových vôd na vlastnom pozemku |
| 14. Dlhovanská cesta | Zachytávanie dažďových vôd na vlastnom pozemku |
| 16. Nádražná ulica | Do navrhovaného zberača dažďovej kanalizácie podľa schváleného územného plánu mesta Turzovka |
| 18. Jašíkova ulica | Do navrhovaného zberača dažďovej kanalizácie podľa schváleného územného plánu mesta Turzovka |

Návrh odvádzania odpadových vôd je zakreslený na náložke k výkresu č 5. Výkres riešenia verejného technického vybavenia - vodné hospodárstvo v mierke 1: 5 000.

**l) 2.3. Vodné toky a úprava odtokových pomerov**

Znenie podkapitoly ostáva v platnosti podľa schváleného územného plánu mesta Turzovka a úpravy podľa Zmeny a doplnku č. 1 územného plánu mesta Turzovka.

**l) 3. Energetika**

**l) 3.1. Elektrická energia**

**Návrh riešenia zásobovania elektrickou energiou**

Navrhované lokality v rámci Zmien a doplnkov č. 3 územného plánu mesta Turzovka sú tvorené územiami pre bytovú výstavbu a občiansku.

Nápočet elektrického príkonu pre lokality riešené v rámci Zmien a doplnkov č. 3

Pri nápočte elektrického príkonu pre lokality riešené v rámci Zmien a doplnkov č. 3 boli použité tieto ukazovatele: 1 b.j. 3,0 kW,

1 RD 4,0 kW,

vybavenosť 100 kW/ha plochy

Nápočet elektrického príkonu

|  |  |  |  |
| --- | --- | --- | --- |
| Lokalita | Merné jednotky | Elektrický príkon | Spôsob napojenia |
| 1. Stred - pred gymnáziom | 70 b.j. + OV | 210 + 100 | z existujúcej T5, T12 |
| 2. U Valčuhov - IBV | 14 RD | 56 | z navrhovanej T18 |
| 4. Beskydská ulica | 2 RD | 8 | z NN siete - stav |
| 7. Parkoviská a chodník na Živčákovú | - | 4 | z NN siete |
| 8. Hlinené - U Kaduru | 14 RD | 56 | z existujúcej T3 |
| 10. Stred - ul. Jašíkova - ul. Štúrova | 10 RD | 40 | z navrhovanej T15 |
| 12. Závodie za ihriskom | 4 RD | 16 | z navrhovanej T3 |
| 14. Dlhovanská cesta | 5 RD | 20 | z NN siete |
| 16. Nádražná ulica | OV | 20 | z NN siete |
| 18. Jašíkova ulica | 30 b.j. | 90 | z existujúcej T4 |
| Spolu |  | 620 |  |

Celkový elektrický príkon pre riešené lokality predstavuje asi 620 kW.

**Trafostanice**

V rámci Zmein a doplnkov č. 3 nie je potrebné riešiť nové trafostanice. Umiestnenie existujúcich a navrhovaných trafostaníc je v platnom ÚPN riešené tak, aby NN vývody z trafostanice nepresahovali dĺžku 350 m.

**VN 22 kV vedenia**

VN vedenia ostávajú podľa ÚPN mesta Turzovka v znení shválených zmien a doplnkov.

**Sekundárne rozvody**

Sekundárnu sieť navrhujeme budovať systémom káblovej jednoduchej mrežovej siete. Verejné osvetlenie sa navrhuje budovať káblovým rozvodom.

**Ochranné pásma**

V zmysle zákona č. 656/2004 je potrebné rešpektovať ochranné pásma elektrických vedení od krajných vodičov na každú stranu, resp. od zariadení :

§ 36, odsek (2) pre vodiče od 1 kV do 35 kV vrátane

* pre vodiče bez izolácie 10 m, v súvislých lesných priesekoch 7 m
* pre vodiče so základnou izoláciou 4 m, v súvislých lesných priesekoch 2 m
* pre zavesené káblové vedenie 1 m
* pre 110 kV vedenie 15 m

§ 36, odsek (9) pre elektrické stanice vonkajšieho prevedenia

* pre trafostanicu 22/0,4 kV 10 m od konštrukcie

§ 36, odsek (4) v ochrannom pásme a pod vedením je zakázané :

* zriaďovať stavby, konštrukcie a skládky,
* pestovať porasty s výškou presahujúcou 3 m vo vzdialenosti do 2 m od krajného vodiča,
* uskladňovať ľahko výbušné a horľavé látky,
* vykonávať činnosti ohrozujúce bezpečnosť osôb, majetku, elektrické vedenie a bezpečnosť a spoľahlivosť prevádzky sústavy

**l) 3.2. Zásobovanie plynom**

**Súčasný stav**

Zdrojom plynu je vysokotlakový plynovod (VTL) PN 40 o svetlosti DN 150 zásobujúci územie mesta cez 2 regulačné stanice o výkonoch 3 000 a 5 000 m³/h zemného plynu. V budúcnosti je možná kooperácia v zásobovaní zemného plynu (ZP) s regulačnými stanicami v Podvysokej (3 000 m³/h) a vo Vysokej nad Kysucou (3 000 m³/h). Tento VTL plynovod sa napája na plynovod Severné Slovensko s parametrami DN 500 PN 64.

Plyn z oboch regulačných staníc (RS) je rozvádzaný stredotlakovým plynovodom STL o pretlaku 290 kPa ku spotrebiteľom, potrubím zhotoveným zo sieťovaného polyetylénu (LPE). Plynový rozvod je zhotovený z potrubia s dimenziami DN 50 až 160 mm o pretlaku 290 kPa. Plyn z tejto tlakovej úrovne je redukovaný na odberateľskú úroveň domov IBV, HBV (5 kPa) domovými regulátormi, a u kotlových jednotiek vyššieho výkonu regulátormi na úroveň 20 kPa.

**Návrh**

Zásobovanie zemným plynom je riešené pre bytovú výstavbu a občiansku vybavenosť. Väčšina riešených lokalít leží v blízkosti existujúcich STL plynovodov Ako zdroj zásobovania zemným plynom budú slúžiť existujúce a navrhované STL plynovody 0,3 MPa.

Návrh spotreby zemného plynu pre rozvojové lokality IBV a HBV sú stanovené na základe platných technických podmienok prevádzkovateľa Distribučnej siete.

Pri nápočte potrieb plynu pre lokality riešené v rámci Zmien a doplnkov č. 3 boli použité tieto ukazovatele.

Potreba tepla pre :

HBV 1 b.j. 1,0 m**3/**hod. 1 087 m3/rok,

IBV 1 RD 1,6 m**3/**hod. 2 425 m3/rok,

OV 1 ha 45,0 m**3/**hod. 12 000 m3/rok.

Bilancia plynu pre riešené lokality

|  |  |  |  |  |  |  |
| --- | --- | --- | --- | --- | --- | --- |
| Objekty | MJ | Počet MJ | Príkon jedn. (m3/h) | Príkon celk. (m3/h) | Ročne jedn.  (m3/rok) | Ročne celkovo  (m3/rok) |
| 1. Stred - pred gymnáziom | b.j.  OV | 70  1 ha | 1,0 | 70,0  45,0 | 1 087  12 000 | 76 090  12 000 |
| 2. U Valčuhov - IBV | RD | 14 | 1,6 | 22,4 | 2 425 | 33 950 |
| 8. Hlinené - U Kaduru | RD | 14 | 1,6 | 22,4 | 2 425 | 33 950 |
| 10. Stred - ul. Jašíkova - ul. Štúrova | RD | 10 | 1,6 | 16,0 | 2 425 | 24 250 |
| 12. Závodie za ihriskom | RD | 4 | 1,6 | 6,4 | 2 425 | 9 700 |
| 14. Dlhovanská cesta | RD | 5 | 1,6 | 8,0 | 2 425 | 12 125 |
| 16. Nádražná ulica | OV | - | - | - | - | - |
| 18. Jašíkova ulica | b.j. | 30 |  | 30,0 | 1 087 | 32 610 |
| Celkom |  |  |  | **220,2** |  | **234 675** |

Pre navrhovanú bytovú zástavbu a občiansku vybavenosť sa predpokladá potreba príkonu plynu asi 220 m3/hodinu, ročná potreba zemného plynu predstavuje 235 tisíc m3.

Spôsob napojenia lokalít na STL plynovod

|  |  |
| --- | --- |
| Lokalita | Spôsob napojenia lokalít na STL plynovod |
| 1. Stred - pred gymnáziom | z existujúceho plynovodu DN 90 na ul. Štúrova |
| 2. U Valčuhov - IBV | z navrhovaného STL plynovodu DN 50 |
| 8. Hlinené - U Kaduru | z navrhovaného STL plynovodu DN 50 |
| 10. Stred - ul. Jašíkova - ul. Štúrova | z existujúceho plynovodu DN 160 na ul. Jašíkova |
| 12. Závodie za ihriskom | z navrhovaného STL plynovodu DN 50 |
| 14. Dlhovanská cesta | z existujúceho plynovodu DN 160 na Dlhovanskej ceste. |
| 16. Nádražná ulica | z existujúceho plynovodu DN 90 na ul. Nádražná |
| 18. Jašíkova ulica | z existujúceho plynovodu DN 160 na ul. Jašíkova |

Z dôvodu zvýšenia nárastu hodinového odberu zemného plynu sa odporúča odbornou organizáciou prehodnotiť nárast odberov ZPN s dopadom na prenosové možnosti existujúcich rozvodov, čo bude doložené hydraulickým prepočtom a po technickej stránke odsúhlasené s SPP, a.s.

**Pásmo ochrán**

V zmysle zákona č. 656/2004 Z.z. je potrebné dodržať pásmo ochrán dotknutých plynovodov od ich osi na každú stranu :

Ochranné pásmo - je priestor v bezprostrednej blízkosti priameho plynovodu alebo plynárenského zariadenia vymedzený vodorovnou vzdialenosťou od osi priameho plynovodu alebo na hranu pôdorysu technologickej časti plynárenského zariadenia. Vzdialenosť na každú stranu od osi plynovodu alebo pôdorysu technologickej časti plynárenského zariadenia je :

- 4 m pre plynovod s menovitou svetlosťou do 200 mm,

- 8 m pre plynovod s menovitou svetlosťou od 201 mm do 500 mm,

- 1 m pre plynovod, ktorým sa rozvádza plyn na zastavanom území obce s prevádzkovaným

tlakom nižším ako 0,4 MPa,

- 8 m pre technologické objekty.

Bezpečnostné pásmo – sa rozumie priestor vymedzený vodorovnou vzdialenosťou od osi plynovodu alebo pôdorysu plynárenského zariadenia meraný kolmo na os alebo pôdorys. Vzdialenosť na každú stranu od osi plynovodu alebo od pôdorysu plynárenského zariadenia je :

- 10 m pri plynovodoch s tlakom nižším ako 0,4 MPa prevádzkovaných na voľnom priestranstve

a na nezastavanom území,

- 20 m pri plynovodoch s tlakom od 0,4 MPa do 4 MPa a s menovitou svetlosťou do 350 mm,

- 50 m pri regulačných staniciach, filtračných staniciach, armatúrnych uzloch.

**l) 3.3. Zásobovanie teplom**

Územie patrí do oblasti s výpočtovou teplotou - 18°C, veterná oblasť so strednou teplotou najchladnejšieho mesiaca január - 4,0°C a s dĺžkou vykurovacieho obdobia 239 dní a strednou teplotou vykurovacieho obdobia + 2,9°C.

Pri nápočte potrieb tepla pre lokality riešených v rámci Zmien a doplnkov č. 3 boli použité tieto ukazovatele.

Potreba tepla pre : 1 RD 14,0 kW/h ; 85 GJ/rok,

1 malometrážny byt v HBV 5,5 kW/h ; 32 GJ/rok,

vybavenosť 25 W/m3 obstavaného priestoru, 0,15 GJ/rok.

|  |  |  |  |  |  |  |
| --- | --- | --- | --- | --- | --- | --- |
| Objekty | MJ | Počet MJ | Príkon jedn. (kW/h) | Príkon celk. (kW/h) | Ročne jedn.  (GJ/rok) | Ročne celkovo  (GJ/rok) |
| 1. Stred - pred gymnáziom | b.j.  m3 | 70  9 000 | 5,5 | 385  225 | 32 | 2 240  1 350 |
| 2. U Valčuhov - IBV | RD | 14 | 14,0 | 196 | 85 | 1 190 |
| 8. Hlinené - U Kaduru | RD | 14 | 14,0 | 196 | 85 | 1 190 |
| 10. Stred - ul. Jašíkova - ul. Štúrova | RD | 10 | 14,0 | 140 | 85 | 850 |
| 12. Závodie za ihriskom | RD | 4 | 14,0 | 56 | 85 | 340 |
| 14. Dlhovanská cesta | RD | 5 | 14,0 | 70 | 85 | 425 |
| 16. Nádražná ulica | m3 | 2 000 |  | 50 | 85 | 300 |
| 18. Jašíkova ulica |  | 30 |  | 165 | 32 | 960 |
| Celkom |  |  |  | **1 483** |  | **8 845** |

Požadované potreby tepla podľa funkčného využitia

|  |  |
| --- | --- |
|  | Tepelný výkon (kW) |
| HBV - bytové domy | 550 |
| IBV - rodinné domy | 658 |
| Občianska vybavenosť | 275 |
| Navrhované lokality spolu | 1 483 |

Celková potreba tepelnej energie pre navrhované lokality je približne 1,5 MW.

Byty a občianska vybavenosť v lokalite 1. Stred - pred gymnáziom budú zásobované teplom z centrálneho zdroja tepla kotolne K1. Byty v lokalite 18. Jašíkova ulica je možné zásobovať teplom z kotolne K5. Individuálna bytová výstavba bude zásobovaná teplom z lokálnych domových plynových teplovodných kotolní, resp. kotolní na spaľovanie tuhých palív. Na ohrev teplej vody je vhodné využívať aj solárnu energiu použitím slnečných kolektorov.

**l) 4. Pošta a telekomunikácie**

Riešenie pošty ostáva podľa územného plánu mesta Turzovka v znení schválených zmien a doplnkov.

**Návrh riešenia telekomunikácií**

V návrhu sa uvažuje s priemerným počtom hlavných telefónnych staníc (HTS) 1,0 telefónnej stanice na 1 byt - pre možnosť pripojenia na internetové služby. Pre zariadenia občianskej vybavenosti sa uvažuje s počtom cca 2 - 10 HTS/ha plošnej výmery lokality.

Odhad počtu HTS pre lokality riešené v rámci Zmeny a doplnku č. 3

|  |  |  |  |
| --- | --- | --- | --- |
| Lokalita | Bytové stanice | Nebytové stanice | Spolu |
| 1. Stred - pred gymnáziom  2. U Valčuhov - IBV  7. Parkoviská a chodník na Živčákovú  8. Hlinené - U Kaduru  10. Stred - ul. Jašíkova - ul. Štúrova  12. Závodie za ihriskom  14. Dlhovanská cesta  16. Nádražná ulica  18. Jašíkova ulica | 70  14  -  14  10  4  5  -  30 | 20  -  1  -  -  -  -  6  - | 90  14  1  14  10  4  5  6  30 |
| Celkom | 147 | 27 | 174 |

Riešenie telefonizácie

Pre zabezpečenie telefonizácie riešených lokalít je potrebné rozšíriť a dobudovať telekomunikačnú sieť. Pripojovanie telefónnych účastníkov v okrajových častiach sa doporučuje realizovať vzdušnými prípojkami, v sústredenej výstavbe cez káblové prípojkové skrinky. Jednotlivé body napojenia plánovanej výstavby v daných lokalitách budú určené v podmienkach pri začatí územno-právneho konania výstavby konkrétnej lokality.

Ostatné slaboprúdové vedenia

Do riešených lokalít s bytovou výstavbou sa odporúča rozšíriť sieť miestneho rozhlasu.

**l) 5. Civilná ochrana**

Riešenie civilnej ochrany ostáva v platnosti podľa územného plánu mesta Turzovka v znení schválených zmien a doplnkov.

**m) Koncepcia starostlivosti o životné prostredie**

Text kapitoly ostáva v platnosti podľa územného plánu mesta Turzovka v znení schválených zmien a doplnkov.

**n) Vymedzenie prieskumných území, chránených ložiskových území a dobývacích priestorov**

Na území lokalít riešených v rámci Zmien a doplnkov č. 3 nie sú evidované žiadne prieskumné územia, chránené ložiskové územia a dobývacie priestory.

**o) Vymedzenie plôch vyžadujúcich zvýšenú ochranu**

V rámci Zmien a doplnkov č. 3 sa na lokalite 5. Závodie - lesopark navrhuje zriadenie lesoparku. Lokalita sa nachádza pri Kysuci v ochrannom pásme II. stupňa vodárenského zdroja. Prevažná časť lokality je evidovaná ako lesný pozemok o výmere 1,20 ha, na ktorom je hospodársky les. Menšiu časť tvorí zastavaná plocha (0,11 ha).

V zmenách a doplnkoch č. 3 sa navrhuje využiť porasty popri Kysuci pre zriadenie lesoparku.

Na ploche budúceho lesoparku nedôjde k záberu lesných pozemkov, ale bude potrebné zmeniť hospodársky les na les osobitného určenia (rekreačný les). Je potrebné uskutočniť pasport existujúcich drevín a projekt na realizáciu lesoparku. Na ploche lesoparku budú prevedené len minimálne úpravy - chodníky so štrkovým povrchom a oddychové miesta s lavičkami. Na lesnom pozemku sa nebudú realizovať žiadne stavby a spevnené plochy. Tieto treba navrhnúť na zastavanej ploche. Časť zastavanej plochy navrhujeme rekultivovať a vrátiť do lesných pozemkov.

**p) Vyhodnotenie dôsledkov stavebných zámerov a iných návrhov na poľnohospodárskej a lesnej pôde**

**Prírodné podmienky**

Navrhované lokality podľa kódov patria do klimatických regiónov :

**08 -** **mierne chladný, mierne vlhký**, s priemernou teplotou vzduchu v januári -3 - -6°C a s priemernou teplotou vzduchu za vegetačné obdobie 12 - 14°C, suma priemerných denných teplôt nad 10°C za rok je 2200 - 2000°C a menej, dĺžka obdobia s teplotou vzduchu nad 5°C je 208 dní, klimatický ukazovateľ zavlaženia (rozdiel potenciálneho výparu a zrážok) za obdobie jún - august je 100 - 0 mm,

**09 - chladný, vlhký,** s priemernou teplotou vzduchu v januári -4 - -6°C a s priemernou teplotou vzduchu za vegetačné obdobie 12 - 13°C, suma priemerných denných teplôt nad 10°C za rok je 2000 - 1800°C a menej, dĺžka obdobia s teplotou vzduchu nad 5°C je 202 dní, klimatický ukazovateľ zavlaženia (rozdiel potenciálneho výparu a zrážok) za obdobie jún - august je 60 - 50 mm

Na pôdotvorných substrátoch sa vyvinuli tieto druhy pôdy :

12 - fluvizeme glejové, ťažké,

63 - kambizeme typické na minerálne bohatých zvetralinách flyša, stredne ťažké,

69 - kambizeme pseudoglejové na flyši, stredne ťažké,

78 - kambizeme plytké na flyši, stredne ťažké až ťažké.

Dotknuté BPEJ sú zaradené do týchto kvalitatívnych skupín:

6 - 0812013, 7 - 0869432, 8 - 0878462, 9 - 0978462.

**Vyhodnotenie dôsledkov stavebných zámerov a iných návrhov na poľnohospodárskej pôde**

Riešené územie Zmien a doplnkov č. 3 územného plánu mesta Turzovka zahŕňa 16 lokalít :

|  |  |  |
| --- | --- | --- |
| Lokalita | Návrh riešenia | Označenie lokality  na výkrese č.7 |
| 1. Stred - pred gymnáziom | zmena funkcie z OVna zmiešané územie - ostatné plochy | Nie je záber PP |
| 2. U Valčuhov - IBV | návrh - záber PP | 62a-1, 62a-2, 62b |
| 4. Beskydská ulica | zmena funkcie - zastavané plochy | Nie je záber PP |
| 5. Závodie - lesopark | lesný pozemok | Nie je záber PP |
| 7. Parkoviská a chodník na Živčákovú | návrh - záber PP | 66a, 66b, 66c |
| 8. Hlinené - U Kaduru | návrh - záber PP | 65 |
| 9. Cyklochodník | ostatné plochy | Nie je záber PP |
| 10. Stred - ul. Jašíkova - ul. Štúrova | zmena funkcie z HBV na IBV | 18 |
| 11. Predmier (bývalý hostinec) | stav- zastavaná plocha | Nie je záber PP |
| 12. Závodie za ihriskom | zmena funkcie zo športu na IBV | 22 |
| 13. Hlinené - cesta ku kaplnke | stav | Nie je záber PP |
| 14. Dlhovanská cesta | zmena funkcie z HBV na IBV | 36 |
| 15. Stará tehelňa | stav- ostatné plochy | Nie je záber PP |
| 16. Nádražná ulica | ostatné plochy | Nie je záber PP |
| 17. Cesta a cyklotrasa na Živčákovú | stav | Nie je záber PP |
| 18. Jašíkova ulica | zmena funkcie z OV na HBV | Nie je záber PP |

Poznámka : lokality č. 3 U Valčuhov - cintorín a 6 Predmier - priemyselná zóna neboli v procese prerokovania návrhu odsúhlasené. V ďalšom texte sa už neuvádzajú.

Pri lokalitách 1, 4, 5, 9, 11, 13, 15, 16, 17 a 18 nedochádza k záberu poľnohospodárskej pôdy - ide o lesný pozemok, a ostatné plochy.

Pri lokalitách 10, 12 a 14 bol záber poľnohospodárskej pôdy odsúhlasený pre iné funkcie. Rozsah záberov sa nemení, ale dochádza tu k funkčnej zmene využitia lokalít, čo je zdokumentované na výkrese č. 7 a v tabuľke „Vyhodnotenie dôsledkov navrhovaného stavebného rozvoja a iných zámerov na poľnohospodárskej pôde - zmena funkcie“.

Vyhodnotenie dôsledkov navrhovaného stavebného rozvoja a iných zámerov na poľnohospodárskej pôde - zmena funkcie

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Loka  lita  číslo | Katastrál  ne  územie | Funkčné  využitie  ~~pôvodná~~  **nová** | Výmera  lokality  celková  v ha | Predpokladaná výmera poľnohospodárskej pôdy | | | | Vykonané  investičné  zásahy  v ha | Užívateľ  poľno  hosp.  pôdy |
| Celkom  v ha | Z toho | | |
| Kód/  skupina  BPEJ | v ha | najkvalit. pôda  v ha |
| 18 | Turzovka | ~~HBV~~  **IBV** | 0,88 | **0,65** | **0811035/6** | **0,65** | **0,65** | - | Súkr. osoby |
| 22 | Turzovka | ~~ihriská~~  **IBV** | 0,92 | **0,92** | **0812013/6** | **0,92** | **0,92** | - | Súkr. osoby |
| 36 | Turzovka | ~~HBV~~  **IBV** | 0,42 | **0,42** | **0812013/6** | **0,18** | **0,18** | - | Súkr. osoby |
| **0869242/6** | **0,24** | **0,24** |
| **Lokality spolu** | | | **2,22** | **1,99** |  | **1,99** | **1,99** |  |  |

Poznámka: Tučným písmom sú vyznačené BPEJ patriace do zoznamu najkvalitnejšej poľnohospodárskej pôdy

K záberu poľnohospodárskej pôdy dochádza pri lokalitách č. 2, 8 a 7 resp. č. 62a-1, 62a-2, 62b, 65, 66a, 66b, 66c, čo je zdokumentované na výkrese č. 7 a v tabuľkách „Vyhodnotenie dôsledkov navrhovaného stavebného rozvoja a iných zámerov na poľnohospodárskej pôde“.

Celkový záber na lokalitách č. 62a-1 až 66c predstavuje plochu 5,05 ha. Záber poľnohospodárskej pôdy je 1,89 ha.

Vyhodnotenie dôsledkov navrhovaného stavebného rozvoja a iných zámerov na poľnohospodárskej pôde v k.ú. Turzovka

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Loka  lita  číslo | Katastrál  ne  územie | Funkčné  využitie | Výmera  lokality  celková  v ha | Predpokladaná výmera poľnohospodárskej pôdy | | | | Vykonané  investičné  zásahy  v ha | Užívateľ  poľno  hosp.  pôdy |
| Celkom  v ha | Z toho | | |
| Kód/  skupina  BPEJ | v ha | najkvalit. pôda  v ha |
| 62a-1 | Turzovka | IBV, komunikácie | 1,78 | 0,53 | **0869432/7** | **0,53** | **0,53** | - | Súkr. osoby |
| 65 | Turzovka | IBV, komunikácie | 1,80 | 0,20 | 0978462/9 | 0,20 | **-** | - | Súkr. osoby |
| 0,10 | **0963242/7** | **0,10** | **0,10** |
| 0,31 | **0878462/8** | **0,31** | **0,31** |
| 66a | Turzovka | parkovisko | 0,06 | 0,06 | **0812013/6** | **0,06** | **0,06** | - | Súkr. osoby |
| 66b | Turzovka | parkovisko | 0,25 | 0,25 | **0812013/6** | **0,25** | **0,25** | - | Súkr. osoby |
| 66c | Turzovka | parkovisko,  občianska vybavenosť | 0,17 | 0,17 | **0812013/6** | **0,17** | **0,17** | - | Súkr. osoby |
| **Lokality spolu** | | | **4,06** | **1,62** |  | **1,62** | **1,42** |  |  |

Poznámka: Tučným písmom sú vyznačené BPEJ patriace do zoznamu najkvalitnejšej poľnohospodárskej pôdy

Vyhodnotenie dôsledkov navrhovaného stavebného rozvoja a iných zámerov na poľnohospodárskej pôde v k.ú. Turkov

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Loka  lita  číslo | Katastrál  ne  územie | Funkčné  využitie | Výmera  lokality  celková  v ha | Predpokladaná výmera poľnohospodárskej pôdy | | | | Vykonané  investičné  zásahy  v ha | Užívateľ  poľno  hosp.  pôdy |
| Celkom  v ha | Z toho | | |
| Kód/  skupina  BPEJ | v ha | najkvalit. pôda  v ha |
| 62a-2 | Turkov | IBV, komunikácie | 0,22 | 0,04 | **0869432/7** | **0,03** | **0,03** | - | Súkr. osoby |
| **0882672/9** | **0,01** | **0,01** |
| 62b | Turkov | IBV, komunikácie | 0,77 | 0,23 | **0869432/7** | **0,15** | **0,15** | - | Súkr. osoby |
| **0882672/9** | **0,08** | **0,08** |
| **Lokality spolu** | | | **0,99** | **0,27** |  | **0,27** | **0,27** |  |  |

Poznámka: Tučným písmom sú vyznačené BPEJ patriace do zoznamu najkvalitnejšej poľnohospodárskej pôdy

**Dotknuté BPEJ patriace do zoznamu najkvalitnejšej poľnohospodárskej pôdy v katastrálnych územiach Turzovka a Turkov podľa prílohy č. 2 k nariadeniu vlády č. 58/2013 Z.z.**

Nariadením vlády SR č. 58/2013 z 13. marca 2013 o odvodoch za odňatie a neoprávnený záber poľnohospodárskej pôdy sa niektoré pôdy preradili do zoznamu najkvalitnejšej poľnohospodárskej pôdy. V zozname najkvalitnejšej poľnohospodárskej pôdy sú v katastri obce Turzovka zapísané tieto BPEJ 0811035 **0812013** 0869242 **0869342** 0869432 0869442 0869515 0869532 0869542 **0963242** 0963532 0969432 0969442 a v k.ú. Turkov BPEJ 0869242 **0869342** 0869432 0870433 **0882672** 0963532 0963535 0970543 0978562, 0978563 0982682 0982782 0982872 1070543 1078462.

Predpokladaná výmera záberu najkvalitnejšej poľnohospodárskej pôdy je 1,69 ha.

**Zdôvodnenie rozvoja**

Lokality pre rozvoj riešené v Zmenách a doplnkoch č. 3 zohľadňujú požiadavky mesta a vlastníkov pozemkov. V Zmenách a doplnkoch č. 3 ide v mnohých prípadoch iba o zmenu funkčného využitia plôch v zastavanom území k 1.1. 1990. Nové zábery poľnohospodárskej pôdy predstavujú 1,89 ha z toho predpokladaná výmera najkvalitnejšej poľnohospodárskej pôdy je 1,69 ha.

Schválením riešených plôch pre rozvoj mesta sa umožní stavať vlastníkom pozemkov rodinné domy na svojich pozemkoch a vybudovať parkoviská pre pútnikov.

**Vyhodnotenie dôsledkov stavebných zámerov a iných návrhov na lesnej pôde**

V rámci Zmien a doplnkov č. 3 sa na lokalite 5. Závodie - lesopark navrhuje zriadenie lesoparku. Lokalita sa nachádza pri Kysuci v ochrannom pásme II. stupňa vodárenského zdroja. Prevažná časť lokality je evidovaná ako lesný pozemok o výmere 1,20 ha, na ktorom je hospodársky les. Menšiu časť tvorí zastavaná plocha (0,11 ha).

V zmenách a doplnkoch č. 3 sa navrhuje využiť porasty popri Kysuci pre zriadenie lesoparku.

Na ploche budúceho lesoparku nedôjde k záberu lesných pozemkov, ale bude potrebné zmeniť hospodársky les na les osobitného určenia (rekreačný les). Je potrebné uskutočniť pasport existujúcich drevín a projekt na realizáciu lesoparku. Na ploche lesoparku budú prevedené len minimálne úpravy - chodníky so štrkovým povrchom a oddychové miesta s lavičkami. Na lesnom pozemku sa nebudú realizovať žiadne stavby a spevnené plochy. Tieto treba navrhnúť na zastavanej ploche. Časť zastavanej plochy navrhujeme rekultivovať a vrátiť do lesných pozemkov.

Výmera lesných pozemkov a členenie lesov podľa kategórií a druhu vlastníctva a katastrálnych území

Lesný hospodársky celok : Čadca

Oblastná jednotka : Západné Beskydy

Katastrálne územie : Turzovka

Kategória lesa : hospodársky les

Písmeno kategórie : Lesy s prevládajucou funkciou produkcie dreva

PHSLT: 513 : Vlhké jedľové bučiny

Funkčný typ: CA - vodohospodársky, produkčný

Výmera lesných pozemkov

|  |  |  |  |  |
| --- | --- | --- | --- | --- |
| Lokalita | LHC | Dielec | Výmera porastu (ha) | Druh vlastníctva |
| 5. Závodie - lesopark | Čadca | 1952 | 1,20 | FO |

**q) Hodnotenie navrhovaného riešenia z hľadiska environ-mentálnych, ekonomických, sociálnych a územnotechnických dôsledkov**

Zmeny a doplnky č. 3 zohľadňujú požiadavky mesta a zámery vlastníkov pozemkov. Koncepcia rozvoja mesta Turzovka formulovaná v Zadaní pre spracovanie Územného plánu mesta Turzovka sa Zmenami a doplnkami č. 3 územného plánu mesta Turzovka v zásade nemení.

Upravuje sa dopravný systém v strede mesta pred železničnou stanicou, dopĺňajú sa plochy pre výstavbu rodinných domov, občianskej vybavenosti, dochádza k funkčnej zmene niektorých plôch navrhnutých v platnom územnom pláne.

Záber poľnohospodárskej pôdy v rámci Zmien a doplnkov č. 3 predstavuje 1,89 ha. Záber najkvalitnejšej poľnohospodárskej plochy predstavuje výmeru 1,69 ha.

Navrhované riešenie je z hľadiska environmentálnych, ekonomických, sociálnych a územnotechnických dôsledkov prijateľné.

**r) Návrh záväznej časti**

Poznámka : časti textu, ktoré sú v Zmenách a doplnkoch č. 3 doplnené naviac oproti schválenej záväznej časti ÚPN mesta Turzovka sú napísané ***hrubým šikmým písmom***, časti textu, ktoré sa v schválenej záväznej časti ÚPN mesta Turzovka Zmenami a doplnkami č. 3 rušia sú napísané ~~tenkým kolmým písmom a text je prečiarknutý~~*.*

**Článok 1**

**Zásady a regulatívy priestorového usporiadania a funkčného využívania územia**

Znenie článku ostáva v platnosti podľa platného územného plánu mesta Turzovka v znení schválených ZaD.

**Článok 2**

**Prípustné, obmedzujúce a vylučujúce podmienky na využitie jednotlivých plôch**

Prípustné, obmedzujúce a vylučujúce podmienky na využitie jednotlivých plôch označených regulatívmi A, B, C, ostávajú v platnosti tak ako boli schválené v Zmene a doplnku č. 2.

V regulatíve A sa v doplňujúcich ustanoveniach dopĺňa text :

***Odstupy oplotení pri novostavbách a rekonštrukciách rodinných domov od krajnice komunikácií musia umožńovať dostatočné rozhľadové pomery, vedenie inžinierskych sietí, chodníkov pre peších a prípadne aj cyklochodníkov.***

Upravuje sa text schválený v Zmene a doplnku č. 2 pre regulatív D nasledovne :

D - plocha ~~plavárne~~ ***športových zariadení***

Prípustné funkcie: športové zariadenia, odstavné a parkovacie miesta pre potreby ~~plavárne~~, ***športových zariadení*** nevyhnutné plochy technického vybavenia, parkovo upravená zeleň, malé prevádzky občerstvenia a stravovania).

Neprípustné funkcie: zariadenia veľkoobchodu, zariadenia pre nakladanie s odpadmi, výrobné a všetky ostatné činnosti s negatívnymi vplyvmi (zápach, hluk, nákladná doprava, zvýšený výskyt hlodavcov a pod.).

Doplňujúce ustanovenia: na pozemku ~~plavárne~~ vyčleniť dostatočné plochy pre parkovanie návštevníkov.

Pri osadení objektov ~~plavárne~~ rešpektovať ochranné pásmo toku Kysuca, tak aby výstavba bola vzdialená min. 10 m od brehových porastov a zostal voľný priestor hrádze aj pre možnú cyklotrasu.

Dopĺňajú sa regulatívy F, G :

***F - lesopark***

***Prípustné funkcie: vysoká a nízka zeleň, pešie komunikácie a plochy, prvky malej architektúry, výtvarné diela, detské ihriská, nevyhnutné plochy technického vybavenia.***

***Neprípustné funkcie: bývanie, výroba, výrub zelene bez konzultácie s odbornou organizáciou ochrany prírody, venčenie psov a všetky ostatné činnosti, ktoré negatívnymi vplyvmi obťažujú oddychový a rekreačný charakter plochy.***

***Doplňujúce ustanovenia: vymedzenú plochu lesoparku využiť predovšetkým na zeleň, spevnené a dláždené plochy budovať v obmedzenej miere. Na ploche navrhovaného lesoparku uskutočniť pasport existujúcich drevín. Zabezpečiť vypracovanie odbornej dokumentácie pre realizáciu lesoparku a zabezpečiť pravidelnú údržbu.***

***G - zmiešané územie***

***Prípustné funkcie: zariadenia obchodu, verejného stravovania a nerušiacich nevýrobných služieb, bývanie v nízkopodlažných bytových domoch (suterén + 4 nadzemné podlažia, alebo suterén + 3 nadzemné podlažia + podkrovie), nevyhnutné plochy technického vybavenia územia, pešie, cyklistické a motorové komunikácie, nevyhnutné odstavné plochy pre automobily, parkovo upravená obytná zeleň, detské ihrisko.***

***Neprípustné funkcie: iné ako prípustné - napr. zariadenia veľkoobchodu, zariadenia pre nakladanie s odpadmi, výrobné a všetky ostatné činnosti, ktoré negatívnymi vplyvmi (zápach, hluk, nákladná doprava, zvýšený výskyt hlodavcov a pod.) zasahujú obytné plochy a plochy občianskeho vybavenia.***

***Doplňujúce ustanovenia: parkoviská musia byť riešené v rámci pozemkov občianskej vybavenosti a odstavné miesta obyvateľov musia byť riešené na pozemkoch bytových domov.***

**Článok 3**

**Zásady a regulatívy umiestnenia občianskeho vybavenia územia**

***V rámci Zmien a doplnkov č. 3 ÚPN mesta Turzovka sa pre umestnenie občianskej vybavenosti navrhuje zmiešané územie 1. Stred - pred gymnáziom a 3 malé plochy občianskej vybavenosti : 4. Beskydská ulica, 7. Parkoviská a chodník na Živčákovú, 16. Nádražná ulica.***

**Článok 4**

**Zásady a regulatívy umiestnenia verejného dopravného a technického vybavenia územia**

Znenie článku ostáva v platnosti podľa platného územného plánu mesta Turzovka v znení schválených ZaD.

**Článok 5**

**Zásady a regulatívy zachovania kultúrno-historických hodnôt, ochrany a využívania prírodných zdrojov, ochrany prírody a tvorby krajiny**

Znenie článku sa dopĺňa sa o nasledovný text :

V odseku (1) Zásady pre zachovanie kultúrno-historických hodnôt :

***f) v súvislosti so stavebnou činnosťou, resp. zemnými prácami v územných a stavebných konaniach podľa stavebného zákona je dotnutým orgánom Krajský pamiatkový úrad Žilina, ktorý podľa § 41 ods. 4 pamiatkového zákona v spolupráci s príslušným stavebným úradom zabezpečuje podmienky ochrany archeologických nálezov a nálezísk; jeho záväzné stanovisko podľa § 30 ods. 4 pamiatkového zákona je podmienkou pre vydanie územného rozhodnutia a stavebného povolenia.***

V odseku (2) Zásady ochrany a tvorby krajiny :

***j) nezasahovať navrhovanou výstavbou do biotopov slatín a podmáčaných lúk,***

***k) pri navrhovanej výstavbe zohľadniť druhovú ochranu rastlín,***

***l) nezasahovať navrhovanou výstavbou do brehových porastov,***

Dopĺňajú sa odseky (5), (6), (7).

***(5) Zosuvy:***

***a) vhodnosť a podmienky stavebného využitia územia s výskytom potenciálnych a stabilizovaných svahových zosuvov je potrebné posúdiť a overiť inžiniersko-geologickým prieskumom.***

***(6) Radónové riziko:***

***a) vhodnosť a podmienky stavebného využitia územia s výskytom stredného a vysokého radónového rizika je potrebné posúdiť podľa zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhlášky MZ SR č. 528/2007 Z.z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia.***

***(7) Opatrenia zo Stratégie adaptácie SR na nepriaznivé dôsledky zmeny klímy***

***a) Opatrenia voči častejším a intenzívnejším vlnám horúčav:***

* ***koncipovať urbanistickú štruktúru tak, aby umožňovala lepšiu cirkuláciu vzduchu,***
* ***zabezpečiť zvyšovanie podielu vegetácie a vodných prvkov v sídlach, osobitne v zastavaných centrách miest,***
* ***zabezpečiť a podporovať zamedzovanie prílišného prehrievania stavieb, napríklad vhodnou orientáciou stavby k svetovým stranám, tepelnou izoláciou, tienením transparentných výplní,***
* ***podporovať a využívať vegetáciu, svetlé a odrazové povrchy na budovách a v dopravnej infraštruktúre,***
* ***zabezpečiť a podporovať, aby boli dopravné a energetické technológie, materiály a infraštruktúra prispôsobené meniacim sa klimatickým podmienkam,***
* ***vytvárať a podporovať vhodnú mikroklímu pre chodcov a cyklistov v mestách,***
* ***zabezpečiť a podporovať ochranu funkčných brehových porastov v sídlach,***
* ***zabezpečiť prispôsobenie výberu drevín pre výsadbu v sídlach meniacim sa klimatickým podmienkam,***
* ***vytvárať komplexný systém plôch zelene v sídle v prepojení do kontaktných hraníc sídla a do priľahlej krajiny.***

***b) Opatrenia voči častejšiemu výskytu silných vetrov a víchric:***

* ***zabezpečiť a podporovať výsadbu lesa, alebo spoločenstiev drevín v extravilánoch miest a obcí,***
* ***zabezpečiť udržiavanie dobrého stavu, statickej a ekologickej stability stromovej vegetácie,***
* ***zabezpečiť dostatočnú odstupnú vzdialenosť v blízkosti elektrického vedenia,***
* ***zabezpečiť a podporovať implementáciu opatrení proti veternej erózii, napríklad výsadbu vetrolamov, živých plotov, aplikáciu prenosných zábran.***

***c) Opatrenia voči častejšiemu výskytu sucha:***

* ***podporovať a zabezpečiť opätovné využívanie dažďovej a odpadovej vody,***
* ***zabezpečiť minimalizáciu strát vody v rozvodných sieťach,***
* ***v menších obciach podporovať výstavbu domových čistiarní odpadových vôd,***
* ***v prípade, že samospráva je vlastníkom lesov, zabezpečiť opatrenia voči riziku lesných požiarov,***
* ***samosprávy by mali podporovať a pokiaľ možno zabezpečiť zvýšené využívanie lokálnych vodných plôch a dostupnosť záložných vodných zdrojov.***

***d) Opatrenia voči častejšiemu výskytu intenzívnych zrážok:***

* ***v prípade že samospráva je vlastníkom lesov, zabezpečiť udržiavanie a rozširovanie plochy prírode blízkych lesov, resp. prirodzených lesov,***
* ***zabezpečiť a podporovať zvýšenie retenčnej kapacity územia pomocou hydrotechnických opatrení, navrhnutých ohľaduplne k životnému prostrediu, ak opatrenia zelenej infraštruktúry nepostačujú,***
* ***zabezpečiť a podporovať zvýšenie infiltračnej kapacity územia diverzifikovaním štruktúry krajinnej pokrývky s výrazným zastúpením vsakovacích prvkov v extraviláne a minimalizovaním podielu nepriepustných povrchov a vytvárania nových nepriepustných plôch na urbanizovaných pôdach v intraviláne obcí,***
* ***zabezpečiť a podporovať zvyšovanie podielu vegetácie pre zadržiavanie a infiltráciu dažďových vôd v sídlach, osobitne v zastavaných centrách miest,***
* ***zabezpečiť a podporovať renaturáciu a ochranu tokov a mokradí,***
* ***v prípade, že samospráva vlastní lesy, zabezpečiť udržiavanie siete lesných ciest s účinnou protipovodňovou ochranou a rozrušovať nepotrebné lesné cesty,***
* ***usmernenie odtoku pomocou drobných hydrotechnických opatrení,***
* ***zabezpečiť a podporovať opatrenia proti vodnej erózii, zosuvom pôdy.***

**Článok 6**

**Zásady a regulatívy starostlivosti o životné prostredie**

Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 7**

**Vymedzenie zastavaného územia obce**

***Zmeny a doplnky č. 3 územného plánu mesta Turzovka navrhujú rozšírenie zastavaného územia vymedzeného v schválenom územnom pláne mesta o navrhované plochy bývania, občianskej vybavenosti v náväznosti na súčasný intravilán. Ide o lokality 2. U Valčuhov - IBV, 8. Hlinené - U Kaduru, 15. Stará tehelňa. Hranica navrhovaného zastavaného územia je vymedzená vonkajším okrajom navrhovaných funkčných plôch.***

**Článok 8**

**Vymedzenie ochranných pásiem a chránených území podľa osobitných predpisov**

Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 9**

**Plochy pre verejnoprospešné stavby a na asanáciu**

Znenie článku ostáva v platnosti podľa platného územného plánu mesta Turzovka v znení schválených zmien a doplnkov.

**Článok 10**

**Plochy, na ktoré je potrebné obstarať a schváliť územný plán zóny**

Znenie článku sa dopĺňa o text :

***Po schválení Zmien a doplnkov č. 3 územného plánu mesta Turzovka nie je potrebné na riešené lokality obstarať a schváliť územný plán zóny.***

**Článok 11**

**Zoznam verejnoprospešných stavieb**

Zoznam verejnoprospešných stavieb sa dopĺňa v odseku (3) Dopravné stavby o bod l) :

***l) rekonštrukcia miestnych obslužných komunikácií uvedených v zozname technickej***

***dokumentácie mesta za účelom úpravy ich stavebných a technických parametrov (51)***

**C. DOPLŇUJÚCE ÚDAJE**

**Podklady a dokumenty, použité pri spracovaní zmIen a doplnkOV Č. 3 územného plánu mesta Turzovka**

* Územný plán mesta Turzovka (Ing. arch. Marián Pivarči, 2007, textová a grafická časť (výkresy v mierke 1: 5 000, 1: 10 000, 1: 25 000),
* Územný plán mesta Turzovka Zmena a doplnok č. 1 (Ing. arch. Marián Pivarči, 2012, textová a grafická časť (výkresy a náložky v mierke 1: 5 000, 1: 10 000, 1: 25 000),
* Územný plán mesta Turzovka Zmena a doplnok č. 2 (Ing. arch. Marián Pivarči, 2012, textová a grafická časť (výkresy a náložky v mierke 1: 5 000, 1: 10 000, 1: 25 000),
* Mapové podklady mesta Turzovka k riešeným lokalitám,
* Konzultácia s predstaviteľmi mesta o vymedzení a funkčnom využití riešených lokalít,
* Pokynyna dopracovanie Zmeny a Doplnku č. 3 ÚPN Mesta Turzovka,
* Vyhodnotenie pripomienok dotknutých orgánov štátnej správy, samosprávy a právnických osôb k Zmene a Doplnku č. 3 ÚPN Mesta Turzovka,
* Výsledné vyhodnotenie pripomienok fyzických osôb k Zmene a Doplnku č. 3 ÚPN Mesta Turzovka.

**D. DOKLADOVÁ ČASŤ**